EkBass/fiwiki-20250220-pages-articles huggingface dataset:
Eero Tala

Eero Otto Juhani Tala (26. syyskuuta 1931 Kiikka – 20. kesäkuuta 2005 Turku) oli suomalainen lääkäri ja professori. Talan vanhemmat olivat maanviljelijä Otto Jalmari Tala ja Olga Maria Järvinen ja puoliso vuodesta 1955 Maija-Leena Teinilä. Tala tuli ylioppilaaksi Tyrvään yhteiskoulusta 1950 ja valmistui lääketieteen lisensiaatiksi 1957. Hän työskenteli Paimion parantolassa 1960-luvulta alkaen ensin apulaislääkärinä ja sitten ylilääkärinä. Talan väitöskirja vuodelta 1967 käsitteli keuhkosyövän diagnostiikkaa. Tala oli Turun yliopiston keuhkosairauksien vt. professori 1968–1969 ja keuhkosairauksien professori 1970–1994. Tala tutki farmakologiaa, tuberkuloosia ja keuhkosyöpää.Facta 2001, osa 16, p. 256. WSOY 1985.Eero Talan rahasto. Yliopistosäätiö. Viitattu 27.1.2016. Hän oli Turun yliopiston lääketieteellisen tiedekunnan dekaani 1983–1985.Eero Talan muistokirjoitus Helsingin Sanomissa. Viitattu 1.9.2019. == Lähteet == Luokka:Suomalaiset lääkärit Luokka:Suomalaiset professorit Luokka:Turun yliopiston professorit Luokka:Vuonna 1931 syntyneet Luokka:Vuonna 2005 kuolleet
Morten Andersen

Morten Andersen (s. 19. elokuuta 1960 Kööpenhamina) on tanskalainen entinen amerikkalaisen jalkapallon pelaaja. Hänen pelipaikkansa oli potkaisija. Vaihto-opiskelijana lajin pariin päätynyt Andersen pelasi NFL:ssä viidessä eri seurassa vuosina 1982–2007. Hän on kaikkien aikojen listalla toisena tehdyissä pisteissä (2544) ja ensimmäisenä pelatuissa otteluissa (382). Viimeisessä ottelussaan kauden 2007 päätteeksi hän oli 47-vuotiaana sarjan historian toiseksi vanhin pelaaja.40 and Over Club Pro Football Hall of Fame. Viitattu 27.1.2016. Andersen on NFL:n historian ainoa tanskalainen pelaaja. ==Lähteet== Luokka:Tanskalaiset amerikkalaisen jalkapallon pelaajat Luokka:Vuonna 1960 syntyneet Luokka:Elävät henkilöt
Henning Koppel

Henning Koppel (8. toukokuuta 1918 Kööpenhamina – 27. kesäkuuta 1981 Kööpenhamina) oli tanskalainen muotoilija, korutaiteilija ja graafikko. Hän lukeutuu toisen maailmansodan jälkeisen ajan merkittävimpiin pohjoismaisiin muotoilijoihin. Hän sai Lunning-palkinnon 1953. Henning Koppel opiskeli vuosina 1935–1936 Bizzie Høyerin ja 1937 Anker Hoffmannin oppilaana Tanskan kuninkaallisessa taideakatemiassa Kööpenhaminassa ja vietti sen jälkeen lukuvuoden Académie Ransonissa Pariisissa. Toisen maailmansodan ajan Koppel oli maanpakolaisena Tukholmassa. Hän työskenteli tuolloin ruotsalaiselle Orreforsille ja Svenskt Tennille. Näihin aikoihin hän aloitti myös kulta- ja hopeakorujen teon. Vuonna 1945 Henning Koppel palasi Tanskaan ja aloitti yhteistyön hopeaseppä Georg Jensenin (1866–1935) perustaman yrityksen kanssa, joka jatkui Koppelin kuolemaan asti. Hän suunnitteli yhtiölle muun muassa pöytähopeita. Luonnonmuotoja käyttävissä hopeakoruissaan Koppel hyödynsi vaikutteita Hans Arpin ja Constantin Brâncușin abstrakteista veistoksista. Hän sai koruillaan kultamitalin Milanon IX triennalessa 1951. Vuosina 1961–1981 Koppel suunnitteli myös keramiikaa tanskalaiselle Bing & Grøndahlille ja vuodesta 1967 kelloja ja valaisimia Louis Poulsenille. Tanskan postilaitos tilasi häneltä postimerkkejä. == Perhe == Henning Koppelin veli oli arkkitehti Nils Koppel ja tytär tekstiilisuunnittelija Nina Koppel (1942–1989). == Aiheesta muualla == * Henning Koppelo Designlexikonissa Luokka:Tanskalaiset muotoilijat Luokka:Vuonna 1918 syntyneet Luokka:Vuonna 1981 kuolleet Luokka:Korusuunnittelu
Eerik Klipping

Eerik Klipping (Eerik V Kristoffersson, 1250–1286) oli Jelling-sukuun kuulunut Tanskan kuningas vuosina 1259–1286. Eerik oli Tanskan kuninkaan Kristoffer I:n poika. Eerik joutui ensimmäisenä Tanskan kuninkaana kutsumaan vuonna 1282 koolle maan ylimystön valtakunnankokouksen (danehoffet), mikä oli askel kohti nykyaikaista lainsäädäntöä. Lisänimi Klipping viittaa setelien leikkaamiseen, sillä Eerik joutui devalvoimaan maan valuutan rahoittaakseen sodankäyntiä. Lopulta kuningas pakotti kirkon luovuttamaan varojaan valtiolle. Ylimystö oli kuitenkin tyytymätön ja järjesti Eerik Klippingin murhan 22. marraskuuta 1286 Finderupissa. Kuninkaaksi nousi hänen poikansa Eerik Menved. Hänen tyttärestään Märta Eerikintyttärestä tuli Ruotsin kuningatar. == Lähteet == == Aiheesta muualla == Luokka:Tanskan kuninkaat Luokka:Tanskalaiset henkirikosten uhrit Luokka:Vuonna 1250 syntyneet Luokka:Vuonna 1286 kuolleet
M-Anisiinihappo

m-Anisiinihappo eli 3-metoksibentsoehappo (C8H8O3) on aromaattisiin karboksyylihappoihin kuuluva orgaaninen yhdiste. Yhdistettä voidaan käyttää aromiaineena ja muiden kemikaalien valmistukseen. m-Anisiinihappo on o-anisiini- ja anishapon isomeeri. ==Ominaisuudet== Huoneenlämpötilassa m-anisiinihappo on valkoista kiteistä ainetta. Se liukenee hieman veteen ja paremmin useisiin orgaanisiin liuottimiin kuten etanoliin, dietyylieetteriin, kloroformiin ja bentseeniin. m-Anisiinihappo on heikko happo, mutta hieman bentsoehappoa vahvempi. Sen pKa-arvo on 4,09. ==Valmistus ja käyttö== m-Anisiinihappoa voidaan valmistaa m-klooribentsoehapon ja metanolin välisellä reaktiolla. Yhdistettä voidaan käyttää ruuissa aromiaineena sekä eräiden muiden yhdisteiden kuten lääkkeenä käytettävän glikvidonin valmistamiseen. ==Lähteet== Luokka:Bentsoehapot
Olaf Henriksen

Olaf Henriksen (26. huhtikuuta 1888 Kirkerup – 7. lokakuuta 1962 Norwood, Massachusetts) oli tanskalainen baseballpelaaja. Henriksen on ainoa MLB:ssä pelannut tanskalainen. Hän edusti vuosina 1911–1917 seitsemän kauden ajan Boston Red Soxia. Henriksen voitti joukkueen riveissä World Seriesin kolmesti, vuosina 1912, 1915 ja 1916. Peliuransa jälkeen Henriksen jäi asumaan Yhdysvaltoihin. Hän kuoli lokakuussa 1962, 74 vuoden iässä. Luokka:Tanskalaiset baseballpelaajat Luokka:Vuonna 1888 syntyneet Luokka:Vuonna 1962 kuolleet
Thomas Bjørn

Thomas Bjørn (s. 18. helmikuuta 1971 Silkeborg) on tanskalainen ammattilaisgolfaaja. Vuonna 1993 ammattilaisuransa aloittanut Bjørn on kaikkien aikojen menestynein tanskalainen golfaaja. ==Ammattilaisura== Major- turnauksista Bjørnillä on muun muassa kolme toista sijaa, sekä yhteensä kahdeksan top 10 -sijoitusta. Vuoden 2003 The Open Championshipissa hän johti viimeisen kierroksen 15. reiän jälkeen kahdella lyönnillä, mutta menetti voiton 16. reiän tuplabogeyyn. Kaikkiaan Bjørn on voittanut 21 ammattilaisturnausta, joista 15 European Tourilla. Ryder Cupissa Bjørn on ollut mukana Euroopan joukkueessa kolmesti, vuosina 1997, 2002 ja 2014. Eurooppa on voittanut kaikki kolme turnausta. Luokka:Vuonna 1971 syntyneet Luokka:Tanskalaiset golfaajat Luokka:Elävät henkilöt
Itä-Aasian kylmäaalto 2016

Vuoden 2016 Itä-Aasian kylmäaalto oli tammikuussa 2016 sattunut kylmän sään aalto, jonka uskotaan aiheuttaneen yli sadan ihmisen kuoleman itäisessä Aasiassa. Perjantaista 22. tammikuuta maanantaihin 25. tammikuuta kestäneen aallon aikana ennätyksellisen matalia lämpötiloja koettiin monin paikoin Thaimaasta Japaniin ulottuvalla vyöhykkeellä. Suurin osa kuolleista oli Taiwanissa, jossa asunnoissa ja taloissa ei tavallisesti ole keskuslämmitystä trooppisen ilmaston vuoksi. Useimmat kuolleista olivat vanhuksia. Etelä- Koreassa yli 60 000 matkailijaa joutui jäämään viikonlopun yli Jejun saarelle, kun lentoasema suljettiin kylmän sään ja lumisateen vuoksi. == Lähteet == == Aiheesta muualla == Luokka:Ilmastohistoria Luokka:Vuoden 2016 luonnonmullistukset
Henrik Lundgaard

Henrik Lundgaard (s. 26. helmikuuta 1969) on tanskalainen kilpa-autoilija. Hän on ajanut rallin lisäksi vakioautoluokissa radalla. Lundegaard voitti rallin EM-sarjan mestaruuden kaudella 2000. Hänen ainoa pisteensä rallin MM-sarjassa tuli kauden 1997 avauskilpailusta Monte Carlo -rallista, jossa hän sijoittui kuudenneksi. Lundegaard kilpaili pääasiassa Toyota Corolla WRC:llä. Hän ajoi viimeisen rallinsa vuonna 2003, jonka jälkeen hän on kilpaillut eri ratasarjoissa. ==Lähteet== Luokka:Tanskalaiset autourheilijat Luokka:Vuonna 1969 syntyneet Luokka:Elävät henkilöt
Muhammad ibn Jarir al-Tabari

Muhammad ibn Jarir al-Tabari (838 Tabaristan – 923 Bagdad) oli persialainen historioitsija ja Koraanin eksegeetti.Facta 2001, WSOY 1985, 16. osa, palsta 208 Teoksillaan Tabarista on tullut islamin varhaishistorian ja Koraanin selityksen ylittämätön auktoriteetti. Tabariin pohjautuu myös oma islamilainen lakikoulukunta, joka ei kuitenkaan ole säilynyt nykyaikaan. == Teokset == Al- Tabarin nimissä kulkee kaksi valtavaa teoskokonaisuutta. === History of the Prophets and Kings === Al-Tabarin arabiankielinen maailmanhistoria tunnetaan nimellä Tarikh al-Tabari ja englanniksi History of the Prophets and Kings. Se on käännetty kokonaan englanniksi nimellä The History of al-Tabari ja sisältää yhteensä 40 osaa. === Tafsir al-Tabari === Toinen teoskokonaisuus on 30 osaa käsittävä Koraanin selitysteos Tafsir al-Tabari. Siinä jokainen Koraanin jae saa islamilaisen ja kielitieteellisen selityksensä. Teoskokonaisuus on käännetty vain osittain englanniksi. Englanninkielisenä versiona siitä on julkaistu myös suppeampi kaksiniteinen valikoima.Tabari 2017; Tabari 2017 == Keskustelua == Tabarin valtavan tuotteliaisuuden takia häntä on joskus epäilty nimimerkiksi. Al-Tabari tarkoittaa "tabaristanilainen" ja viittaa persialaiseen Tabaristaniin eli nykyiseen Māzandarāniin. Volker Popp arvelee, että al-Tabarin nimiin pannut molemmat teossarjat on todellisuudessa kirjoittanut Tabaristanissa vaikuttanut persialaisten oppineiden yhteisö. Popp pitää myös al-Tabarin historiankirjoitusta pääosin fiktiivisenä mielikuvituksen tuotteena.Popp, 2013, s, 105 Se sisältää esimerkiksi runsaasti päähenkilöiden välisiä yksityiskohtaisia keskusteluja, kun taas esimerkiksi taisteluiden kuvaukset ovat viitteellisiä.Thomas, 2010, s. 156 Al-Tabarin kirjoitustyyli ei liioin vastaa hänen ilmoitetun elinaikansa eli 900-luvun arabiaa vaan ovat "modernia" arabiaa. Sen takia Volker Popp ja Christoph Luxenberg uskovat, että tekstit olisi voitu ainakin osin kirjoittaa ja vähintäänkin viimeistellä vasta 1100- ja 1200-luvuilla. == Lähteet == * * * * * * * === Viitteet === Luokka:Vuonna 838 syntyneet Luokka:Vuonna 923 kuolleet Luokka: Hadith-oppineet Luokka:Muslimihistorioitsijat
Janez Ožbolt

Janez Ožbolt (22. elokuuta 1970 Stari Trg pri Ložu, Slovenian ST, Jugoslavia) on entinen slovenialainen ampumahiihtäjä. Ožbolt teki pitkän uran kansainvälisesti, mutta ei koskaan saavuttanut menestystä. Ožbolt kilpaili ampumahiihdon maailmancupissa yhteensä 12 kautta. Paras kokonaiskilpailun sijoitus oli 30 kaudelta 2000–2001. Yksittäisissä kilpailuissa Ožbolt sijoittui kymmenen parhaan joukkoon yhteensä viidesti. Ožboltin paras sijoitus oli kauden 1994–1995 avauskilpailusta tullut seitsemäs sija. Olympialaisissa Ožbolt kilpaili peräti viisi kertaa. Paras henkilökohtainen saavutus oli vuoden 1994 olympialaisten yhdeksäs sija 10 kilometrin kilpailussa. Ampumahiihdon maailmanmestaruuskilpailuissa Ožbolt oli parhaimmillaan vuonna 2001 sijalla 16. Siviiliammatiltaan Ožbolt toimii Slovenian asevoimien kouluttajana. ==Lähteet== Luokka: Slovenialaiset ampumahiihtäjät Luokka: Vuonna 1970 syntyneet Luokka:Elävät henkilöt
Jellingin riimukivet

Jellingin riimukivet ovat kaksi riimukiveä Jellingin kaupungissa Tanskassa. Gorm Vanha pystytti noin vuonna 950 pienemmän kivistä vaimonsa Thyran kunniaksi ja tämän poika Harald Sinihammas suuremman noin vuonna 965 vanhempiensa ja omien saavutustensa kunniaksi. Pienemmässä kivessä on kahdella puolella riimukirjoitusta, mutta isommassa kivessä on lisäksi kaksi hahmoa. Niistä toisessa on Jeesus ja toisessa eräänlainen eläinhahmo. == Sijainti ja kivet == === Sijainti === Jellingin kivet sijaitsevat Jellingin kaupungissa kirkon eteläpuolella. Ne seisovat kahden suuren hautakukkulan välissä. === Pienempi kivi === Kuningas Gorm Vanhan pystyttämä pienempi kivi on vaaleanharmaata hienorakeista gneissiä. Kiven etupuolella on kolme pystysuuntaista riimuriviä, kun sen takapuolella on vain yksi rivi. Takapuolen rivi päättyy kahteen käärmeen päähän, jotka on tehty siihen koristetarkoituksessa. Päät ovat kuluneet, mutta ne voidaan nähdä vielä voimakkaassa epäsuorassa valossa. Kivessä lukee ”Kuningas Gorm teki tämän monumentin vaimonsa Thyren, Tanskan ylpeyden kunniaksi”.Hall, s. 182. === Suurempi kivi === Kuningas Harald Sinihampaan pystyttämä suurempi kivi on vaaleanharmaata graniittigneissiä, jossa on luonnollista punaraitaista kuviointia. Sillä on kolme sivua, joista yhteen on tehty riimukirjoitusta vaakasuoraan ja kahteen on kaiverrettu kuva. Riimukirjoituksessa sanotaan ”Kuningas Harald käski tehdä tämän monumentin isänsä Gormin ja äitinsä Thyren muistoksi – Harald, joka sai valtaansa koko Tanskan ja Norjan ja teki tanskalaisista kristittyjä”. Kiveä on sen tekstin takia kutsuttu ”Tanskan kastetodistukseksi”, sillä Harald julistaa siinä virallisesti maan kristilliseksi. Tanskalaiset olivat kuitenkin kääntyneet jo ainakin osin kristinuskoon aikaisemmin: esimerkiksi kuningas Harald Klak kastettiin Mainzissa vuonna 826. Riimukirjoitus on tyypillistä skandinaavista, mutta kuvien aiheet ovat uudenlaisia. Toinen kuvista esittää mieshahmoa, joka tulkittiin pitkään Haraldiksi itsekseen. Se esittää kuitenkin Jeesusta ristillä tai oikeastaan elämän puulla. Toinen kuvista on puolestaan eläinhahmo, joka edustaa niin sanottua Mammen-tyyliä. == Historia == Gorm Vanha pystytti noin vuonna 950 vanhemman ja pienemmän Jellingin riimukivistä vaimonsa Thyran kunniaksi. Nuoremman riimukiven puolestaan pystytti noin vuonna 965 Gormin poika Harald Sinihammas. Gorm Vanhan riimukivi toimi vuoden 1600 tienoilla läheisen kirkon penkkinä sen sisäänkäynnin vieressä. Nykyiseen paikkaansa kivi siirrettiin vuosien 1627–1639 paikkeilla. Kiven alkuperäistä paikkaa ei ole tiedossa. Haraldin riimukivi puolestaan on alkuperäisessä paikassaan. Kivet valittiin 1994 yhdessä viereisten hautakumpujen ja kirkon kanssa Unescon maailmanperintöluetteloon. == Lähteet == * === Viitteet === == Aiheesta muualla == Luokka:Vejle Luokka:Riimukivet Luokka:Tanskan muinaisjäännökset Luokka:Unescon maailmanperintökohteet Tanskassa
Eliel Muoniovaara

Eliel Muoniovaara (1. kesäkuuta 1918Kuolleita suomalaisia. Mitä Missä Milloin 1994 s. 148. Otava 1993 ISBN 951-1-12765-9 Helsinki – 24. helmikuuta 1993 Helsinki) oli suomalainen arkkitehti, joka tuli tunnetuksi yli 60 elokuvateatterisalin suunnittelijana. Ensimmäiset niistä olivat Kino Herttua Herttoniemen Erätorilla (1956–1957) ja Bio Bristol Helsingin Aikatalossa (1961), joissa hän vastasi koko talon suunnittelusta. Hän suunnitteli myös muun muassa Kluuvikadun Maximin uudisrakennuksen (1974) ja Forumin seitsemän teatterisalia (1985).Salmi, Hannu ym.: Maxim on elävää kulttuurihistoriaa , mielipidekirjoitus, Helsingin Sanomat 13.2.2015. Viitattu 27.1.2015. Hänen suunnittelemansa on myös Hakaniemen Metallitalo (1965).Kuva 12460 Albumit auki. Viitattu 11.2.2016. Herttoniemeen Muoniovaara suunnitteli 1950-luvulla Erätorin tornitalot ja ostoskeskuksen, jonka yhteydessä hän myös itse asui.Leena Vallinkoski-Sipilä: Arkkitehtien kaupunginosa Herttoniemi.fi 20.9.2014. Viitattu 11.2.2016. Munkkivuoreen vuonna 1956 suunniteltu Ulvilantie 19 -kokonaisuus koostuu useamman arkkitehtonisesti merkittävän rakennuksen kokonaisuudesta ==Lähteet== ==Aiheesta muualla== *Nurmio, Raija: ”Eliel Muoniovaara – elokuvateatteriarkkitehti”, Kinolehti 55 (1986) : 2, s. 12–13. *Eliel Muoniovaaran suunnittelemat rakennukset Helsingin keskustassa Korttelit.fi. Luokka:Suomalaiset arkkitehdit Luokka:Vuonna 1918 syntyneet Luokka:Vuonna 1993 kuolleet
Tabari

Tabari ja al-Tabari tarkoittavat "tabaristanilainen". Tabaristan on iranilainen maakunta, joka vastaa nyky-Iranin Mazandarania. Tällä nisballa, nimellä, tunnetaan useita oppineita: *Abu Ja'far Muhammad ibn Jarir al-Tabari (838-923), persialainen historioitsija ja teologi, al-Tabari-nimisistä henkilöistä tunnetuin ja merkittävin *Omar Tiberiades (Abû Hafs 'Umar ibn al- Farrukhân al-Tabarî) (k. noin 815), persialainen astrologi ja arkkitehti *Ali ibn Sahl Rabban al-Tabari, "Ali, oppinut Tabiristanilainen" (838-870 jaa) kirjoitti lääketieteellisen tietosanakirjan ja oli oppineen ja lääkärin Zakariya al-Razin opettaja *Abul Hasan al-Tabari, 900-luvulla elänyt iranilainen lääkäri *Al-Tabarani, (noin 821-918 jaa), kirjannut muistiin haditheja
Pekka Tala

Pekka Mikael Tala (28. kesäkuuta 1919 Lahti – 22. maaliskuuta 2010) oli suomalainen kirurgi ja professori. Talan vanhemmat olivat konttoripäällikkö Mikko Tala ja Hilja Syvänen ja puoliso vuodesta 1945 Tyyne Elisabet Anttila. Tala tuli ylioppilaaksi Lahden yhteiskoulusta 1938 ja valmistui lääketieteen lisensiaatiksi 1947. Lääketieteen ja kirurgian tohtoriksi hän väitteli 1957, jolloin hän sai myös rintaelinkirurgian erikoislääkärin pätevyyden. Kirurgian erikoislääkärin pätevyyden hän sai 1954. Talasta tuli Helsingin yliopiston kirurgian dosentti vuonna 1958. Hän toimi 1950-luvulla lääkärinä eri sairaaloissa ja parantoloissa, samoin kuin kuntien ja yksityisten yritysten palveluksessa, HYKSin rintakirurgian apulaisylilääkäriksi hän tuli vuonna 1960. Tala oli Helsingin yliopiston kirurgian professori vuodesta 1968. Hänen tutkimusaiheitaan olivat rintaelin-, sydän- ja verisuonikirurgia.Facta 2001, WSOY 1985, 16. osa, palsta 256Muistot. Hs.fi, viitattu 27.1.2016 == Lähteet == Luokka:Suomalaiset kirurgit Luokka:Suomalaiset professorit Luokka:Helsingin yliopiston professorit Luokka:Vuonna 1919 syntyneet Luokka:Vuonna 2010 kuolleet
Reino Helkesalo

Reino Helkesalo (17. toukokuuta 1931 – 21. tammikuuta 1993 Helsinki) oli suomalainen elokuva- ja televisiolavastaja. Hän lavasti muun muassa elokuvat Pojat (1962), Juokse kuin varas (1964), Rakkaus alkaa aamuyöstä (1966). ja viihderyhmä Kivikasvojen televisioelokuvan Lepakkolinna (1980). Helkesalo aloitti elokuvauransa vuonna 1947 Oy Suomen Filmiteollisuuden studioapulaisena, siirtyi sitten yhtiön laboratorioon ja vuonna 1959 lavastajaksi. SF:n lopetettua Helkesalo siirtyi lavastajaksi Mainostelevisioon. Siellä hän lavasti muun muassa monia MTV-teatterin televisionäytelmiä. Helkesalo on haudattu Hietaniemen hautausmaalle Helsinkiin. ==Lähteet== Luokka:Vuonna 1931 syntyneet Luokka:Vuonna 1993 kuolleet Luokka:Suomalaiset lavastajat
Avaruuden sankari

Avaruuden sankari (Flight of the Navigator) on Randal Kleiserin ohjaama nuorten tieteiskomedia, joka tuli ensi-iltaan Yhdysvalloissa 30. heinäkuuta 1986. Elokuvassa 12-vuotias David (Joey Cramer) joutuu siepatuksi vieraan sivilisaation avaruusalukseen, ja palatessaan huomaa siirtyneensä vuodesta 1978 vuoteen 1986, mutta olevansa itse yhä samanikäinen, nyt nuorempi kuin pikkuveljensä. NASA saa haltuunsa maahan pudonneen UFOn, ja yhtäläisyyksiä pojan ja sen välillä alkaa löytyä. Video-oppaassa vuodelta 1994 Harri Närhi piti elokuvan tinkimättömästä toteutuksesta ja hyvistä erikoistehosteista ja antoi elokuvalle neljä tähteä viidestä, mikä vastaa sanallista arviota ”erinomainen”. ==Rooleissa== ==Lähteet== == Aiheesta muualla == * Luokka:Vuoden 1986 yhdysvaltalaiset elokuvat Luokka:Randal Kleiserin ohjaamat elokuvat Luokka:Yhdysvaltalaiset nuortenelokuvat Luokka:Yhdysvaltalaiset tieteiselokuvat
Sinkkutanssit

Sinkkutanssit oli kesällä 2012 Yle TV2-kanavalla esitetty tositelevisio- ohjelma, jossa kolme sinkkunaista ja miestä etsivät toisilleen tansittajaa loppuelämän tai kesän ajaksi. Tanssiopettajina ja juontajina toimi Satu Markkanen ja Janne Talasma.Sutu kutsuu Sinkkutansseihin Ohjelman kertojana toimi näyttelijä Jari Ahola. == Jaksot == Jakso Nimi Ensiesitys 1\. Sinkkutanssien avauksessa Eva, Jaana ja Salla saavat kukin kaksi partneria, joista valitsevat sopivan bilebändi Lipsasten keikalle 8. kesäkuuta 2012 2\. Sarjan toisessa osasa treffeille mennään tosimielessä - nyrkkeilemään 15. kesäkuuta 2012 3\. Kaa, koo, cha-cha-cha 22. kesäkuuta 2012 4\. Nyt irrotellaan lanteita samban tahtiin 29. kesäkuuta 2012 5\. Suhteet syvenevät, toiset katkeavat 6. heinäkuuta 2012 6\. Sallan tanssittajaa kouraisee kohtalo karusti 13. heinäkuuta 2012 7\. Kolme sinkkumiestä, Faruk, Juha ja Markku etsivät tanssiparia discoiltaan, jota tahdittaa bilebändikisan voittaja Lipsaset 20. heinäkuuta 2012 8\. Lavatanssit ovat kurditaustaiselle Farukille outo kokemus 27. heinäkuuta 2012 9\. Sinkkumiehet tuovat jälleen uusia kaunottaria kehiin 3. elokuuta 2012 10\. Samba kuumentaa tunteita 10. elokuuta 2012 11\. Farukilla suhde kuumenee, Juhalla taas on ero mielessä 17. elokuuta 2012 12\. Kesän päätösjaksossa kaivataan matkan varrella hylättyjä leidejä 24. elokuuta 2012 == Lähteet == Luokka:Yle TV2:n televisio-ohjelmat
Les Sucettes

Les Sucettes (Tikkukaramellit) on ranskalaisen laulajan France Gallin esittämä kappale vuodelta 1966. Sen kirjoitti Serge Gainsbourg. Kappale aiheutti kohua näennäisesti viattomalla, mutta fellaatioon viittaavalla sanoituksellaan. Serge Gainsbourg teki yé-yé-musiikkia esittävälle Gallille useita menestyneitä kappaleita, muun muassa vuoden 1965 Euroviisut voittaneen kappaleen ”Poupée de cire, poupée de son”. 1960-luvulla Ranskassa suosittu yé-yé oli viattoman imagon omaavien nuorten naisten esittämää popmusiikkia, jonka sanoitukset kertoivat esimerkiksi ensirakkaudesta. ”Les Sucettes” -kappaleen sanat kertovat Annie-nimisestä tytöstä, joka pitää tikkareista, mutta ne myös viittaavat suuseksiin. Tuolloin 18-vuotias Gall sanoi myöhemmin, ettei tiennyt kappaleen kaksimielisestä tarkoituksesta. Hän piiloutui hetkeksi julkisuudelta saatuaan tietää kappaleen todellisen merkityksen; Gallin ja Gainsbourgin yhteistyö loppui pian tämän jälkeen. Vuonna 2015 Gall sanoi Le Parisien -lehden haastattelussa kokeneensa tulleensa nöyryytetyksi. Gainsbourg esittää itse kappaleen albumilla Jane Birkin / Serge Gainsbourg (1969). == Lähteet == Luokka:Vuoden 1966 kappaleet Luokka:Ranskalaiset musiikkikappaleet
George Bancroft (näyttelijä)

George Bancroft (30. syyskuuta 1882 Philadelphia, Pennsylvania – 2. lokakuuta 1956 Los Angeles, Kalifornia) oli yhdysvaltalainen näyttelijä. Hän oli ehdolla parhaan miespääosan Oscar-palkintoon vuoden 1929 elokuvasta Thunberbolt. ==Lähteet== ==Aiheesta muualla== * Luokka:Vuonna 1882 syntyneet Luokka:Yhdysvaltalaiset näyttelijät Luokka:Vuonna 1956 kuolleet
George Bancroft

George Bancroft -nimisiä henkilöitä ovat olleet: * George Bancroft (1800–1891), yhdysvaltalainen historioitsija ja valtiomies * George Bancroft (1882–1956), yhdysvaltalainen näyttelijä.
Manuel Velázquez

Manuel Velázquez Villaverde (24. tammikuuta 1943 Madrid – 15. tammikuuta 2016 Fuengirola) oli espanjalainen jalkapalloilija. Hän oli pelipaikaltaan keskikenttäpelaaja ja edusti suurimman osan urastaan Real Madridia. Velázquez oli Real Madridin oma kasvatti. Hän liittyi seuran junioreihin vuonna 1958 ja debytoi edustusjoukkueessa vuonna 1965 käytyään sitä ennen lainalla Rayo Vallecanossa ja Málagassa. Velázquez kuului Real Madridin niin sanottuun yeyé- sukupolveen, joka voitti Euroopan cupin vuonna 1966. Ensimmäistä kauttaan joukkueessa pelannut Velázquez nousi kauden aikana merkittävään rooliin ja oli avauskokoonpanossa myös Partizania vastaan pelatussa loppuottelussa. Hän oli omalta osaltaan vauhdittamassa jo ikääntyneen Ferenc Puskásin lopullista vetäytymistä pelikentiltä. Velázquez oli taitava pelinrakentaja, ”keskikentän aivot”, jota osa madridilaisyleisöstä piti kuitenkin liian eleettömänä. Myöhempinä vuosina hän kamppaili peliajasta saksalaisen Günter Netzerin kanssa. Velázquez pelasi Real Madridin edustusjoukkueessa 12 kauden aikana yhteensä 402 virallista ottelua, joista 301 Espanjan korkeimmalla sarjatasolla Primera Divisiónissa, ja teki 59 maalia. Euroopan cupin lisäksi hän voitti kuudesti Espanjan-mestaruuden ja kolmesti Espanjan cupin Copa del Reyn. Hänen uransa Real Madridissa päättyi loukkaantumiseen vuonna 1977. Vuonna 1978 Velázquez pelasi vielä North American Soccer Leaguen Toronto Metros- Croatiassa. Espanjan maajoukkueessa Velázquez pelasi kymmenen ottelua vuosina 1967–1975. == Lähteet == == Aiheesta muualla == * Manuel Velázquezin esittely Real Madridin sivustolla Luokka:Espanjalaiset jalkapalloilijat Luokka:Vuonna 1943 syntyneet Luokka:Vuonna 2016 kuolleet
Thunderbolt (vuoden 1929 elokuva)

Thunderbolt on vuonna 1929 ensi-iltansa saanut yhdysvaltalainen rikoselokuva, jonka on ohjannut Josef von Sternberg. George Bancroft oli ehdolla parhaan miespääosan Oscar-palkintoon roolistaan. == Näyttelijät == == Lähteet == * == Aiheesta muualla == * Luokka:Vuoden 1929 yhdysvaltalaiset elokuvat Luokka:Yhdysvaltalaiset rikoselokuvat
Eero Takala

Eero Matias Takala (25. marraskuuta 1924 HonkajokiKuka kukin on 1978 (Runeberg.org) – 11. heinäkuuta 1995Kuka kukin on 1998, s. 1077. Otava, Helsinki 1998.) oli suomalainen juristi. Hän oli korkeimman oikeuden oikeusneuvos.Facta 2001, WSOY 1985, 16. osa, palsta 247 Takala suoritti ylemmän oikeustutkinnon 1950 ja sai varatuomarin arvon 1953. Hän valmistui lakitieteen kandidaatiksi ja lisensiaatiksi 1954. Oma asianajotoimisto nimellä Takalan Asianajotoimisto hänellä oli 1954–1974. Hän oli korkeimman oikeuden ylimääräinen oikeusneuvos 1972–1974 ja oikeusneuvos 1975–1992. Markkinatuomioistuimen puheenjohtaja hän oli vuosina 1978–1980 ja laintarkastuskunnan jäsen 1978-1980.Talan asianajotoimisto == Lähteet == Luokka:Korkeimman oikeuden jäsenet‎ Luokka:Vuonna 1924 syntyneet Luokka:Vuonna 1995 kuolleet
Luettelo televisiosarjan Narcos jaksoista

Narcos on yhdysvaltalainen rikosdraamasarja, jonka ensimmäinen tuotantokausi julkaistiin Netflixissä 28. elokuuta 2015. Sarjan kaksi ensimmäistä tuotantokautta kertovat kolumbialaisesta huumeparonista, Pablo Escobarista (es. Wagner Moura), ja tätä jahtaavista viranomaisista. Kolmas tuotantokausi kertoo Escobarin kuolemasta ja Calin huumekartellista. Toinen tuotantokausi julkaistiin 2. syyskuuta 2016, ja kolmas ja viimeinen tuotantokausi 1. syyskuuta 2017. ==Yleiskatsaus== {| class="wikitable" style="text-align: center;" |- ! style="padding: 0 8px; width:50px; height:50px;" colspan="2" | Kausi ! style="padding: 0 8px;" | Jaksot ! style="padding: 0 8px;" | Julkaisupäivä |- |style="background: #000000;"| |style="background: #;" |1 |style="padding: 0 8px;"| 10 |style="padding: 0 8px;"| |- |style="background: #cc0000;"| |style="background: #;" |2 |style="padding: 0 8px;"| 10 |style="padding: 0 8px;"| |- |style="background: #465B61;"| |style="background: #;" |3 |style="padding: 0 8px;"| 10 |style="padding: 0 8px;"| |} ==Jaksoluettelo== === Ensimmäinen tuotantokausi (2015)=== |} === Toinen tuotantokausi (2016)=== |} === Kolmas tuotantokausi (2017) === |} ==Aiheesta muualla== * Narcos
Inger Christensen

Inger Christensen (16. tammikuuta 1935 – 2. tammikuuta 2009) oli tanskalainen runoilija, järjestelmärunouden taitajaTorben Brostrøm, Inger Christensen,, Den Store danske 6.11.2020, viitattu 8.5.2021 Tanskan taiteilijat Kirkebystä Höegiin, Helsingin Sanomat 7.2.1999, viitattu 8.5.2021. ==Elämäkerta== Christensen syntyi Vejlessä Tanskan Jyllannin rannikolla 16. tammikuuta 1935. Hänen isänsä oli ammatiltaan räätäli. Christensen valmistui ylioppilaaksi Vejlen lukiosta vuonna 1954 ja opiskeli sittemmin opettajaopistossa Århusissa. Opiskeluaikoinaan Christensen alkoi julkaista runoja ja tapasi mentorinsa ja aviomiehensä Poul Borumin (1959–1976). Vuosina 1963–1964 Christensen työskenteli opettajana Holbækin taideopistossa, mutta jätti nopeasti opettajantyöt sikseen ja keskittyi kirjoittamiseen. Christensen valittiin Tanskan akatemiaan vuonna 1978, ja vuonna 1991 julkaistun kokoelman jälkeen hänet liitettiin Tanskan viralliseen kirjalliseen kaanoniin. Elinaikanaan Christenseniä veikattiin usein myös Nobel-palkinnon saajaksi. Christensen kuoli Kööpenhaminassa 2. tammikuuta 2009 pitkän sairastamisen jälkeen. ==Teokset== Christensenin varhaisiin kokoelmiin kuuluvat Lys (1962) ja Græs (1963). Molemmat käsittelevät Christensenin myöhemmillekin teoksille tyypillistä kielen ja filosofian liittoa. Myöhemmin ilmestyneet kokoelmat det (1969) ja alfabet (1981) toivat Christensenille kansainvälistä tunnustusta ja lujittivat hänen asemaansa keskeisenä tanskalaisena modernistisena runoilijana. Alfabet-kokoelmassa Christensen sovelsi Fibonaccin lukujonoa kerraten kielellisiä kaavoja ja motiiveja. Christensenin viimeiseksi runokokoelmaksi jäi vuonna 1991 julkaistu Sommerfugledal. Runokokoelmien ohella Christensen julkaisi myös muutaman lastenkirjan ja romaanin. ==Suomennettu tuotanto== * Alfabet, suom. ja jälkisanat Oscar Rossi, 2021. Helsinki: Poesia 2021 ISBN 978-952-305-176-8 Christensenin runojen suomennoksia on julkaisuissaInger Christensen, Lahden kaupunginkirjaston runotietokanta. Päivitetty 7.1.2021, viitattu * Kirjo: kirjallisuus- ja kulttuurilehti 2002; nro 3 **Aakkoset, suom. J. K. Ihalainen ** se, suom. J. K. Ihalainen ** Kesäperhoslaakso II, VIII, XIII, XV, suom. Rita Dahl * Tuli & Savu: runouslehti 2019; nro 3; nro 98 ABC 1 2 3 ** 1–8, suom. Oscar Rossi ==Lähteet== Luokka:Vuonna 1935 syntyneet Luokka:Vuonna 2009 kuolleet Luokka:Tanskalaiset runoilijat
Laintarkastuskunta

Laintarkastuskunta oli vuonna 1959 perustettu elin, jonka tehtävänä oli laki- ja muiden säädösehdotusten asiallinen, lakitekninen ja kielellinen tarkastus. Se aloitti toimintansa syyskuun alusta 1960. Sen avulla oli tarkoitus tehostaa säädösehdotusten tarkastusta ja siten kohottaa lainvalmistelun tasoa. Toisaalta sen tehtäväksi katsottiin korkeimpien oikeuksien työmäärän keventäminen siten, että niiltä siirrettäisiin lakiehdotusten valmisteluun liittyviä lausuntotehtäviä tarkastuskunnalle, jotta ne voisivat keskittyä enemmän lainkäyttötehtävään. Tämä puoli ei kuitenkaan täysin toteutunut. Vuonna 1989 tarkastuskuntaa koskevaa lakia muutettiin siten, että sen piti antaa valtioneuvostolle tai valtioneuvoston kanslialle tai ministeriölle pyydetyt lausunnot säädösehdotuksista. Esitys laintarkastuslautakunnan lakkauttamisesta tehtiin 1992.Laintarkastuskunnasta annetun lain ja asetuksen kumoaminen, Edilex, perustelut Laintarkastuskuntaan kuului kolme varsinaista jäsentä, joiden toimikausi oli kaksi vuotta. Lisäksi siihen voitiin määrätä enintään kaksi lisäjäsentä ja tarvittaessa sihteeri valmistelemaan lausuntoja. Vuosina 1960–1991 se antoi 117 lausuntoa, keskimäärin 3,7 lausuntoa vuodessa. Ajan oloon ne vähenivät. Sille asetetut tavoitteet eivät täyttäneet odotuksia, eikä lainsäädännön taso sen kautta noussut toivotusti. Laintarkastuskunta lakkautettiin kuitenkin vasta vuonna 1996, eli se toimi 36 vuotta ja ehti toimintansa aikana antaa 120 lausuntoa.Säädösvalmistelu, Lapin yliopisto s. 13 == Lähteet == Luokka:Suomen entiset viranomaiset ja keskusvirastot
Valtion liikuntaneuvosto

Valtion liikuntaneuvosto, aiemmin valtion urheilulautakunta ja valtion urheiluneuvosto, toimii Suomen opetus- ja kulttuuriministeriön asiantuntijaelimenä. Siitä on määrätty liikuntalaissa ja valtioneuvoston asetuksessa liikunnan edistämisestä. Valtioneuvosto asettaa liikuntaneuvoston eduskunnan toimikaudeksi. Liikuntaneuvosto perustettiin vuonna 1920, ja sen nimi oli vuoteen 1967 saakka valtion urheilulautakunta. Vuosina 1967–1991 sen nimenä oli valtion urheiluneuvosto. Neuvoston tehtävänä on käsitellä liikunnan kannalta laajakantoisia ja periaatteellisesti tärkeitä asioita ja arvioida valtionhallinnon toimenpiteiden vaikutuksia liikunnan alueella. Se tekee myös aloitteita ja esityksiä ja antaa lausuntoja liikuntamäärärahojen käytöstä. Neuvostossa on eri asioita valmistelevia jaoksia. ==Organisaatio== ;Puheenjohtajat * 1920–1926 Ivar Wilskman * 1927–1950 Arvo Vartia * 1951–1965 Kauno Kleemola * 1965–1975 J.E.Niemi * 1975–1977 Matti Ahde * 1978 Antti Pohjonen * 1978–1983 Väinö Soininen * 1984–1989 Mikko Elo * 1989–1991 Matti Saarinen * 1991–1994 Harri Holkeri * 1994–1998 Anssi Rauramo * 1998–1999 Jari Koskinen * 1999–2007 Matti Saarinen * 2007–2011 Tapio Korjus * 2011–2012 Jan Vapaavuori * 2012–2015 Leena Harkimo * 2015–2019 Tapio Korjus * 2019–2023 Paavo Arhinmäki * 2023– Timo Heinonen Lähde (1920–2011) ;Pääsihteerit * 1920–1922 Anni Collan * 1922–1926 V. J. Kostiainen * 1927–1930 Sakari Ilmanen * 1930–1948 Toivo Okkola * 1948–1960 Väinö Laherma * 1960–1970 Ilmari Järvinen * 1970–1973 Reijo Vartia * 1973–1988 Pekka Anttinen * 1988–1999 Anssi Lamponen * 1999–2000 Hannu Tolonen * 2000–2007 Juha Heikkala * 2007–2010 Kirsti Laine * 2010–2011 Antti Vesala * 2011–2018 Minna Paajanen * 2018– Minttu Korsberg * 2024- Toni Piispanen ==Lähteet== ==Aiheesta muualla== * Liikuntaneuvoston verkkosivut Luokka:Suomen liikuntapolitiikka
Petter Hansson Thel

Petter Hansson Thel oli ruotsalainen urkujenrakentaja. Hän rakensi muun muassa Oulun tuomiokirkon 14-äänikertaiset urut vuonna 1651.Suomen urkuhistoria, Sibelius-Akatemia, Kirkkomusiikkiosasto, Virtuaalikatedraali. Viitattu 28.1.2016. Hän rakensi tai korjasi myös Uppsalan tuomiokirkon urkuja 1648.Cathédrale / Cathedral / Domkyrka Uppsala, Suède/Sweden, Orgues en Suède, kanadalainen Musique et musiciens / Music and Musicians -sivusto 20.1.2016. Viitattu 28.1.2016. ==Lähteet== Luokka:Urkujen valmistajat Luokka:Syntymävuosi tuntematon Luokka:Kuolinvuosi puuttuu Luokka:1600-luvulla syntyneet Luokka:1600-luvulla kuolleet
Nipa Niemi

Niilo ”Nipa” Eerik Niemi (9. joulukuuta 1927 Helsinki – 31. joulukuuta 1993 Helsinki) oli suomalainen viihdetaiteilija ja koomikko, pääammatiltaan televisiograafikko. Nipa Niemi työskenteli Yle TV1 -kanavan kuvittamon esimiehenä 1958–1988. Sivutöinään hän esiintyi koomisissa rooleissa tv- ohjelmissa ja elokuvissa, kuten lääkärinä elokuvassa Uuno Turhapuro (1973). Ollessaan työssä Tesvisiossa 1950-luvun lopulla Niemi tutustui Reino Helismaahan, jonka kanssa hän esiintyi sittemmin kiertueilla Esa Pakarisen jäätyä niiltä pois. Helismaa kirjoitti Niemelle sketsejä, joissa tämä oli milloin kulkurin, milloin taiteilijan tai helppoheikin roolissa.Jukka Pennanen ja Kyösti Mutkala: Reino Helismaa – jätkäpoika ja runoilija, s. 234–235. Porvoo-Helsinki: WSOY, 1994. Niemi levytti 1960-luvulla neljä kappaletta, joista kaksiosainen Helppo-Heikki tarinoi (1963) oli etupäässä puhetta sisältänyt humoreski, Toivo Kärjen ja Reino Helismaan tuotantoaKalervo Kärki: Sydämeni sävel – Toivo Kärki ja hänen musiikkinsa, s. 532. Tampere: Mediapinta, 2015.. Nipa Niemi suunnitteli myös muutamia levynkansia The Renegades -yhtyeelle sekä Saukille ja Pikkuoraville.Nipa Niemi, Discogs- tietokanta. Viitattu 27.1.2016. Niemi kuoli 66-vuotiaana pitkään sairastettuaan uudenvuodenaattona Helsingissä. Niemi on haudattu Maunulan uurnalehtoon Helsinkiin. ==Lähteet== Luokka:Suomalaiset koomikot Luokka:Ylen henkilöstö Luokka:Suomalaiset graafiset suunnittelijat Luokka:Vuonna 1927 syntyneet Luokka:Vuonna 1993 kuolleet
Masamitsu Yoshida

Masamitsu Yoshida (30. toukokuuta 1904 Tokio – 29. lokakuuta 2016) oli japanilainen mies, josta tuli Japanin vanhin elossa oleva mies ja maailman toiseksi vanhin elossa oleva mies Yasutarō Koiden kuoleman jälkeen 19. tammikuuta 2016. Häntä vanhempi mies oli ainoastaan Yisrael Kristal (15. syyskuuta 1903 – 11. elokuuta 2017). Yoshidan kuoleman jälkeen Japanin vanhin elävä mies oli Hokkaidon Ashorossa asuva Masazō Nonaka (25. heinäkuuta 1905 – 20. tammikuuta 2019). Luokka: Yli 110-vuotiaiksi eläneet japanilaiset Luokka: Vuonna 1904 syntyneet Luokka: Vuonna 2016 kuolleet ==Lähteet== http://www.japantimes.co.jp/news/2016/12/16/national/japans-oldest-man- masamitsu-yoshida-dies-112/#.WN22Ym_yjIU
Teatteri- ja mediatyöntekijöiden liitto

Teatteri- ja mediatyöntekijöiden liitto (Teme) on suomalainen kulttuurialojen ammattiliitto, joka SAK:n jäsen. Teme edustaa elokuvan, teatterin, tanssin, sirkuksen, median ja tapahtuma-alan työntekijöitä, suunnittelijoita ja taiteilijoita. Temessä on 4 200 jäsentä. Temen jäsenpalveluihin kuuluu mm. TES- ja työsuhdeneuvonta, työttömyysturvaneuvonta, vapaa-ajan vakuutus, työllistymispalvelut Työtäkaikille.fi -työtorilla, Kopioston jäsenyys ja tekijänoikeusneuvontaa, koulutusta ja työelämätaitoja.http://www.teme.fi/ Järjestö perustettiin 12. marraskuuta 1973 nimellä Suomen teatterityöntekijäin yhteisjärjestö STY ry, jonka perustivat Suomen Teatteriohjaajien Liitto, Suomen Lavastustaiteilijain Liitto, Suomen Teatteriopettajien Liitto ja Suomen Teatteritekninen Liitto. Vuosina 1998–2013 liitto toimi nimellä Teatteri- ja mediatyöntekijät ja se hyväksyttiin SAK:n jäsenliitoksi huhtikuussa 2007.Teatteri- ja Mediatyöntekijät SAK:n jäseneksi SAK 2.4.2007 Teme vaihtoi nimensä Teatteri- ja mediatyöntekijöiden liitoksi 40-vuotisjuhlissaan 2013 ja vuonna 2023 Teme juhli 50-vuotista taivaltaan Suomen suurimpana taide- ja kulttuurialojen ammattiliittona. == Jäsenjärjestöt == Temeen kuuluu seitsemän kulttuurialan järjestöä: * Elokuvan ja median ammattiliset ELMA * Elokuvakoneenhoitajien yhdistys EKH (siirtyivät 1.1.2014 PAM:ista Temeen) * Lavastus- ja pukusuunnittelijat LP * Suomen Tanssi- ja Sirkustaiteilijat STST (ent. Suomen Tanssitaiteilijain Liitto vaihtoi nimensä STST:ksi 14.4.2013) * Suomen teatteriohjaajat ja dramaturgit STOD * Suomen valo-, ääni- ja videosunnittelijat SVÄV (ent SVÄL vaihtoi nimensä 23.2.2015) * Teatterialalan Ammattilaiset TAM == Puheenjohtajat == Olli Vesala: Leipä- ja kulttuuripolitiikkaa. Suomen Teatterityöntekijäin Yhteisjärjestö STY ry:n historiikki 1973-1998 STY 1998 * Paul Suominen 1973-1976 * Raija-Sinikka Rantala 1976-1977 * Heikki Mäkelä 1977-1983 * Liisi Tandefelt 1983-1985 * Ossi Räikkä 1985-1987 * Veli-Pekka Niiranen 1987-1991 * Antti Einari Halonen 1991-1993 * Kaija Siikala 1993-1995 * Samppa Lahdenperä 1995-2003 * Minna Sirnö 2005-2009 * Reija Hirvikoski 2009-2016 * Kalle Ropponen 2016-2019 * Atro Kahiluoto 2019-2021 * Essi Santala ja Antti Nieminen 2021-2022 * Antti Mattila 2022- == Lähteet == == Aiheesta muualla == * Temen kotisivut Luokka:SAK:n jäsenjärjestöt Luokka:Suomalaiset teatterialan järjestöt
Tom Conti

Thomas Antonio ”Tom” Conti (22. marraskuuta 1941 Paisley, Skotlanti, Yhdistynyt kuningaskunta) on skotlantilainen näyttelijä, teatteriohjaaja ja kirjailija. Contin tunnetuimmat roolit elokuvissa olivat pääosat vuoden 1984 elokuvissa Reuben, Reuben ja Merry Christmas, Mr. Lawrence. Jälkimmäisestä hän voitti Parhaan miespääosan NBR-palkinnon ja Ruben, Rubenista hän oli ehdolla Parhaan miespääosan Oscar-palkintoon. Oscarin voitti kuitenkin Robert Duvall (Kantrin kaipuu).. Viitattu 27.1.2016 ==Lähteet== Luokka: Skotlantilaiset näyttelijät Luokka: Skotlantilaiset kirjailijat Luokka: Teatteriohjaajat Luokka: Vuonna 1941 syntyneet Luokka:Elävät henkilöt
Heinilampi (Parkano)

Heinilampi on Pirkanmaalla Parkanossa Koskenkylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kovesjoen valuma-alueeseen. Heinilampi on osa Kovesjoen yläosan aluetta. == Maantietoa == Lammen pituus on 400 metriä, leveys 150 metriä ja sen pinta-ala on 5,1 hehtaaria. Se sijaitsee Kovesjoen varrella Paattankankaan ja Paattanlammen pohjoispuolella. Järven eteläpää on suota, mutta muuta rannat ovat kangasmetsää. Siihen laskee kolme suo-ojaa ja sen laskuoja lähtee koilliskulmasta ja yhtyy 200 metrin jälkeen Kovesjoen rantasuon ojiin. Lampi on matala ja se on alkanut soistua rannoiltaan. Rantaviivan pituus on 950 metriä. Rannat ovat rakentamattomia. Lammen länsirantaa seuraa tie, jolle pääsee Häädetjärvelle johtavalta tieltä. == Historiaa == Vanhan 1800-luvun pitäjänkartan mukaan lampea kutsuttiin "Ylinen Paatanlammeksi" erotukseksi "Alanen Paatanlammeksi", joka on nykyinen Paattanlampi. Joissakin kartoissa esiintyvä "Paalalnlampi" lienee kirjoitusvirhe. Pitäjänkartassa on lammelle piirretty erityinen lahti, joka sijaitsee lammen pohjoispäässä. Sitä ei nykykartassa enää näy ja syy voi olla ojituksessa tapahtunut vedenpinnan aleneminen. == Lähteet == Luokka:Kovesjoen yläosan alue Luokka:Parkanon järvet
Anthony Franciosa

Anthony ”Tony” Franciosa (25. lokakuuta 1928 New York, New York – 19. tammikuuta 2006 Los Angeles, Kalifornia), syntymänimeltään Anthony Papaleo, oli yhdysvaltalainen näyttelijä. Franciosa oli ehdolla Parhaan miespääosan Oscar-palkintoon vuonna 1958 suorituksestaan elokuvassa Kourallinen lunta, mutta palkinnon voitti Alec Guinness suorituksellaan elokuvassa Kwai-joen silta. Franciosa oli ehdolla samasta elokuvasta myös Golden Globe – Paras miespääosa draamaelokuvassa -palkinnon saajaksi vuonna 1957, häviten senkin Guinnessille. Fancios voitti kuitenkin kyseisen Golden Globen lopulta vuonna 1959 suorituksellaan elokuvassa Uudet tähdet syttyvät. Fancios oli vielä kolmannen kerran ehdolla vuonna 1964 elokuvallaan Rio Conchos, mutta voiton vei Peter O’Toole ja Becket. Franciosa oli ehdolla myös Tony-palkinnon saajaksi.. Viitattu 27.1.2016 == Lähteet == Luokka:Golden Globe -palkinnon saajat Luokka:Yhdysvaltalaiset elokuvanäyttelijät Luokka:Vuonna 1928 syntyneet Luokka:Vuonna 2006 kuolleet
Foxtel

Foxtel on australialainen media-alan yritys, joka välittää televisiokanavia kaapeli- ja satelliittitelevisioverkon lisäksi maksullisesti myös internetissä. Yritys perustettiin vuonna 1995. == Aiheesta muualla == * Yrityksen kotisivut Luokka:Australialaiset televisioyhtiöt Luokka:Vuonna 1995 perustetut televisiokanavat
Dennis Bamford

Dennis Bamford (s. 1948) on mikrobiologian professori Helsingin yliopiston bio- ja ympäristötieteellisessä tiedekunnassa. Hän tekee tutkimustyötä Biotekniikan instituutissa. Professori Bamford tutkii työryhmineen virusten rakennetta ja evoluutiota. Hän johtaa Helsingin ja Jyväskylän yliopiston yhteistä Virologian tutkimuksen huippuyksikköä. Professori Bamford on toiminut akatemiaprofessorina vuosina 2002–2007 ja 2012–2016. Professori Bamford on ollut kirjoittajana yli 300 vertaisarvioidussa artikkelissa, joista useat on julkaistu alan arvostetuimmissa tiedelehdissä kuten Nature, Cell ja PNAS. ==Oppilaat== Professori Dennis Bamford on ansioitunut tutkijakouluttaja ja hän on ohjannut yli 30 väitöskirjatyötä. Seitsemän Bamfordin väitöskirjaoppilasta on sittemmin nimitetty professoreiksi. ==Lähteet== ==Aiheesta muualla== *Bamford Group (helsinki.fi) *Virus säilöö lihan, aiheuttaa kasvihuoneilmiön ja parantaa syövän? (haastateltavana akatemiaprofessori Dennis Bamford) (youtube.com) Luokka:Akatemiaprofessorit Luokka:Suomalaiset professorit Luokka:Helsingin yliopiston professorit Luokka:Suomalaiset virologit Luokka:Vuonna 1948 syntyneet Luokka:Elävät henkilöt
Amorebieta-Etxano

Amorebieta-Etxano, myös nimellä Zornotza (), on kylä ja kunta Espanjassa. Se sijaitsee Baskimaassa Pohjois-Espanjan itsehallintoalueella. Vuoden 2014 väestönlaskennan mukaan kunnan asukasluku oli 18 579 asukasta, joista 16 907 asuu Amorebietassa. Pormestarina toimii Andoni Agirrebeitia. ==Maantiede== Amorebieta-Etxano on sisämaan kaupunki Comarcassa Biskajan maakunnassa Pohjois-Espanjassa noin 25 km Bilbaosta itään, Eurooppatie E70:n varrella. Kylä sijaitsee Ibaizabal-joen laaksossa. Ibaizabal-joki liittyy Nervión jokeen muutama kilometri pohjoisempana, minkä jälkeen sitä kutsutaan joskus "Nervión- Ibaizabaliksi", koska nämä kaksi jokea ovat kooltaan lähes samat. Amorebieta- Etxano sijaitsee karussa vuoristossa ja sillä on rikas historiallinen perintö. ==Historia== Amorebieta-Etxano kunta perustettiin 26. tammikuuta 1951 Amorebietan ja Etxanon yhdistyessä Merindad de Zornotzan historiallisella hallintoalueella. Muut kunnan osat liitettiin Muxikan kuntaan. Uusi vaakuna kuvastaa Amorebietan ja Etxanon yhdistymistä. Vuoden 2014 väestönlaskenna mukaan Amorebietan väkiluku oli 16 907 asukasta, kun taas Etxanossa oli 221 asukasta. ==Amorebietan kylä== Kylä on jaettu useisiin piireihin. Santa María de la Asunción kirkko sijaitsee Amorebietan keskustassa Ibizan ratatörmillä. Se on suuri renessanssin ajan rakennus, jonka rakentaminen aloitettiin vuonna 1555 ja se valmistui vuonna 1608. Kirkko tunnetaan alttaritaulustaan. Toinen renessanssiajan kirkko on Parroquia de San Juan Bautista de Larrea, joka rakennettiin vuonna 1647, ja vuonna 1704 sinne perustettiin karmeliittaluostari. San Antoniossa sijaitsee San Miguel de Dudea erakkomaja, joka on lähellä uusklassista Lópezin linnaa. Kansainvälisen yrityksen haara Tecnalia Research & Innovation sijaitsee Parque Empresarial Boroassa, missä yhtiö työllistää 1 500 ihmistä. ==Tunnettuja amorebietalaisia== Athletic Bilbaon puolustajat Xabier Etxeita ja Jon Aurtenetxe syntyivät Zornotzassa, joka on osa Amorebieta-Etxanoa. Kylästä on kotoisin myös ammattilaispyöräilijä Beñat Intxausti. ==Lähteet== ==Aiheesta muualla== * Kunnan verkkosivusto Luokka:Biskajan kunnat
Mols Bjergen kansallispuisto

thumb Mols Bjergen kansallispuisto (Nationalpark Mols Bjerge) on luonnonsuojelualue Tanskassa Jyllannin niemimaan keskiosassa. Se sijaitsee Mols Bergen eli Molsin kukkuloiden alueella. Puiston pinta-ala on 180 neliökilometriä. Puisto ulottuu Kattegatin rannoilta Kalöön metsään lännessä. Etelässä on mutkittelevaa merenrantaa, keskellä moreenista muodostuneet kukkulat ja pohjoisessa jääkauden muovaama tasanko. Puistoon kuuluu metsää, nummea ja ruohomaata, järviä ja merenrantaa. Kukkuloilla kasvaa harvakseltaan tammia, ja niiden aluskasvillisuus on monipuolinen. Noin puolet Tanskan kasvilajeista on tavattu puiston alueella. Eläimistöön kuuluvat ketut, jänikset ja kauriit. == Lähteet == == Aiheesta muualla == Luokka:Tanskan kansallispuistot Luokka:Keski-Jyllannin alue
Dan Dailey

Daniel James ”Dan” Dailey, Jr. (14. joulukuuta 1915 New York, New York, Yhdysvallat – 16. lokakuuta 1978 Los Angeles, Kalifornia, Yhdysvallat) oli yhdysvaltalainen näyttelijä ja tanssija. Daile voitti Golden Globe – Paras miespääosa musikaali- tai komediasarjassa -palkinnon vuonna 1969 suorituksessaan televisiosarjassa The Governor & J.J.. Hän oli ehdolla myös Parhaan miespääosan Oscar-palkintoon vuonna 1948 elokuvalla When My Baby Smiles at Me ja Golden Globe – Paras miespääosa musikaali- tai komediaelokuvassa -palkinnon saajaksi vuonna 1950 elokuvallaan Sankari harhateillä.. Viitattu 27.1.2016 Dailey oli naimisissa neljä kertaa, jokaisen avioliiton päättyessä eroon. Dailey sai toisen vaimonsa kanssa pojan vuonna 1948. Poika, Dan Dailey III, teki itsemurhan vuonna 1975. Dailey itse kuoli 1978 yllättäen lonkkaleikkauksen komplikaatioihin. == Lähteet == Luokka:Golden Globe -palkinnon saajat Luokka:Yhdysvaltalaiset elokuvanäyttelijät Luokka:Yhdysvaltalaiset tanssijat Luokka:Vuonna 1915 syntyneet Luokka:Vuonna 1978 kuolleet
Tatuointistudio HelsINK

Tatuointistudio HelsINK on tositelevisio-ohjelma, jossa seurataan Helsingin Katajannokalle perustetun tatuointiliikkeen arkea. Päähenkilöinä nähdään Sini Tarkkinen, Mitzu, Tony Raita, Lassi Sidoro ja Tay Pham. Liikkeessä vierailee myös julkisuudesta tuttuja henkilöitä. Ensimmäinen tuotantokausi alkoi TV5-kanavalla 8. huhtikuuta 2013.He ovat Helsinkiin sijoittuvan tatuointi- tosi-tv-sarjan tähdet! Toinen tuotantokausi alkoi 8. lokakuuta 2013.Tatuointistudio HelsINK palaa televisioon lokakuussa == Lähteet == Luokka:Suomalaiset televisio-ohjelmat Luokka:TV5:n televisio-ohjelmat
Matias Nisula

Matias Nisula (s. 15. maaliskuuta 1996 Vantaa) on suomalainen jääkiekkoilija, joka pelaa Suomi-sarjajoukkue Kiekko-Espoossa. Hän on pelipaikaltaan oikea laitahyökkääjä ja laukoo oikealta. ==Ura== ===Seuraura=== Nisula on Kirkkosummen Salamoiden kasvatti. Hän siirtyi juniorina sittemmin Espoon Palloseuraan ja sieltä edelleen Espoo Bluesiin, jonka C-nuorten paras syöttäjä ja toiseksi paras pistemies Nisula oli C-nuorten SM-karsinnoissa kaudella 2011–2012 tehoilla 4+7=11. Hän voitti kauden päätteeksi C-nuorten Suomenmestaruuden. Kaudella 2013–2014 Nisula toimi Bluesin B-nuorten varakapteenina. Kauden 2014–2015 päätteeksi hän voitti A-nuorten SM-pronssia. Nisula edusti Bluesin A-nuoria myös Junior Club World Cupissa. 27\. tammikuuta 2016 Nisula teki loppukauden 2015–2016 kattavan sopimuksen Bluesin SM- liigajoukkueen kanssa. Samana päivänä hän teki liigadebyyttinsä Hämeenlinnan Pallokerhoa vastaan. Nisula sai ottelussa jääaikaa 7.05 minuuttia. Kaikkiaan hän pelasi kauden aikana SM-liigassa 16 runkosarjaottelua ilman tehopisteitä. Nisula jatkoi kaudella 2016–2017 pelejään Bluesin A-nuorissa, joiden varakapteeniksi hän nousi. Nisula nousi kauden aikana myös seuran konkurssiin ajautuneen SM-liigaorganisaation tilalle perustettuun Espoo Unitediin. Hänen tulokaskautensa toi siellä 24 runkosarjaottelussa tehot 1+2=3 ja 11 playoff- ottelussa tehot 1+3=4. Nisula voitti kauden päätteeksi Mestis-pronssia. Kaudeksi 2018–2019 hän siirtyi vuoden mittaisella sopimuksella Suomi- sarjajoukkue Kiekko-Espooseen. ===Maajoukkueura=== Nisula on pelannut yhden poikien maaottelun. Hänet ja Tapparan/HC Nokian Jaakko Hälli valittiin Huippu- Pohjola -leirin tähtipelaajiksi vuonna 2011. == Tilastot == 2015–2016 Blues SM-liiga 16 0 0 0 2 – – – – – 2016–2017 Espoo United Mestis 24 1 2 3 4 11 1 3 4 2 2017–2018 Espoo United Mestis 15 3 3 6 4 – – – – – 1 kausi yhteensä SM- liiga 16 0 0 0 2 – – – – – 2 kautta yhteensä Mestis 39 4 5 9 8 11 1 3 4 2 ==Lähteet== * * ===Viitteet=== Luokka:Suomalaiset jääkiekkoilijat Luokka:Vuonna 1996 syntyneet Luokka:Elävät henkilöt